ถ้าเรามีอะไรกับเเฟนเเล้วรอบเเรกน้ำอสุจิหลั่งออกข้างนอกเเล้ว5-10นาทีมีอะไรกันอีกรอบ หลังจากนั้น 20ชม. ก็กินยาเม็ดคุมกำเนิด จะท้องมั้ย
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% และหากมีเพศสัมพันธ์ต่ออีก โอกาสในการตั้งครรภ์ก็จะมีมากขึ้น เพราะอสุจิที่ได้หลั่งไปแล้ว อาจค้างอยู่ในท่อปัสสาวะ และอาจออกมากับน้ำหล่อลื่นในขณะที่สอดใส่อวัยวะเพศเข้าไปในครั้งที่ 2 ได้การจะป้องกันการตั้งครรภ์นั้น ต้องทานยาคุมฉุกเฉิน โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุด แต่ไม่ควรเกิน 72 ชั่วโมง ทั้งนี้ หากได้ทานภายในช่วง 12-24 ชั่วโมงหลังจากมีเพศสัมพันธ์ ยาก็จะช่วยป้องกันการตั้งครรภ์ได้ประมาณ 85% แต่หากได้ทานภายในช่วง 24-48 ชั่วโมงหลังจากมีเพศสัมพันธ์ ยาก็จะช่วยป้องกันการตั้งครรภ์ได้ประมาณ 75% ค่ะสำหรับยาเม็ดคุมกำเนิดชนิด 21 หรือ 28 เม็ดนั้น การทานหลังจากที่มีเพศสัมพันธ์ จะไม่สามารถช่วยป้องกันการตั้งครรภ์ได้ เพราะโดยปกติต้องทานต่อเนื่องไปอย่างน้อย 7 วันก่อน ยาคุมจึงจะออกฤทธิ์ในการป้องกันการตั้งครรภ์ได้ค่ะ